കുവൈറ്റില് ആകെ കോവിഡ് ബാധിച്ചവരുടെ എണ്ണം 395,479 ആയി കുവൈറ്റ് സിറ്റി : കുവൈറ്റില് 941 പേര്ക്ക് കൂടി കോവിഡ് സ്ഥിരീകരിച്ചതോടെ രാജ്യത്ത് ആകെ കോവിഡ് ബാധിച്ചവരുടെ എണ്ണം 395,479 ആയി. രാജ്യത്ത് ആകെ മരിച്ചവരുടെ എണ്ണം 2303 ആയി വര്ധിച്ചു. രാജ്യത്തെ കോവിഡ് മുക്തി നിരക്ക് 96.13 ശതമാനവും, രോഗസ്ഥിരീകരണ നിരക്ക് 7.51 ശതമാനവുമാണ്. കോവിഡ് മുക്തരായത് 1365 പേരാണ്. ഇതോടെ രാജ്യത്ത് ആകെ 380,175 കോവിഡ് മുക്തരും , 13,001 ആക്ടിവ് കോവിഡ് കേസുകളും നിലവിലുണ്ടെന്ന് ആരോഗ്യ മന്ത്രാലയം അറിയിച്ചു.